খাদ্যগুদাম কর্মকর্তা রাশেদ উজ্জামান খান বলেন- বৃহস্পতিবার রুহুল আমিন হাওলাদারের ডি.ও. পেয়ে ৬৭১জন কার্ডধারীর নামে ২০.৮০১মে.টন চাল ডেলিভারী দেওয়া হয়েছে এবং প্রতিটি বস্তায় ৩০ কেজির উপরে চাল রয়েছে এখান থেকে ৩০ কেজির কম বিতরণ করা হলে ডিলার দায়ী। উপজেলা নির্বাহী অফিসার এসএম মাহফুজুর রহমান বলেন- নৈয়াবাড়িতে খাদ্যবান্ধব কর্মসূচির চাল ওজনে কম দেওয়ার অপরাধে রুহুল আমিন হাওলাদারের ডিলারশীপ বাতিল করে পার্শ্ববর্তী ডিলারকে দায়িত্ব দেয়া হয়েছে এবং তার বিরুদ্ধে কোটালীপাড়া থানায় অভিযোগ দায়ের করা হয়েছে। কোটালীপাড়া থানার ওসি মোহাম্মদ কামরুল ফারুক বলেন, গত রোববার উপজেলার সাদুল্লাপুর ইউনিয়নের নৈয়ারবাড়ি বাজারে চাল বিতরণকালে চাল চুরি অনেকেরই নজরে আসে। অভিযুক্ত রুহুল আমিন হাওলাদারের বিরুদ্ধে গত সোমবার মামলা হয়েছে। আসামীকে গ্রেফতারের চেষ্টা চলছে।